b'\n_START_ARTICLE_\nImperi Maratha\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de tota una vida de lluites i de guerrilles amb l\xe2\x80\x99Adilxah del Sultanat de Bijapur i l\xe2\x80\x99Imperi Mogol d\xe2\x80\x99Aurangzeb, Shivaji el Gran, va fundar l\xe2\x80\x99any 1674 un regne Maratha independent amb capital a Raigad. Shivaji va morir l\xe2\x80\x99any 1680, deixant un regne vast, per\xc3\xb2 vulnerable. Els mogols el van envair, sent derrotats en la Guerra dels Vint-i-set anys del 1681 al 1707. Shahu, n\xc3\xa9t de Shivaji, en va ser emperador fins al 1749. Durant el seu regnat, Shahu va nomenar un Peshwa (primer ministre) com a cap del govern amb determinades atribucions. Despr\xc3\xa9s de la mort de Shahu, els Peshwas va esdevenir els l\xc3\xadders de facto de l\xe2\x80\x99imperi entre 1749 i 1761, mentre que els successors van seguir sent governants nominals des de la seva capital a Satara. Cobrint una gran part subcontinent indi, l\xe2\x80\x99Imperi Maratha va mantenir a ratlla l\xe2\x80\x99Imperi Brit\xc3\xa0nic durant el segle XVIII, fins que les dissensions entre els Peshwas i els seus sardars van provocar un declivi gradual de l\xe2\x80\x99imperi._NEWLINE_L\xe2\x80\x99Imperi Maratha estava en el seu apogeu en el segle XVIII sota Shahu i el Peshwa Baji Rao I. La derrota de la Tercera batalla de Panipat el 1761 va acabar amb l\xe2\x80\x99expansi\xc3\xb3 de l\xe2\x80\x99imperi vers el nord-oest i va reduir el poder dels Peshwas. El 1761, despr\xc3\xa9s de la derrota, el Peshwas van anar perdent el control del regne. Molts caps militars de l\xe2\x80\x99Imperi Maratha com els Scindia, Holkar, Gaikwar, Parshuram Pant Pratinidhi, Bhonsle de Nagpur, Pandit de Bhor, Patwardhan i Newalkar, va iniciar accions per assolir les seves ambicions d\xe2\x80\x99esdevenir reis de les seves respectives regions. No obstant aix\xc3\xb2, sota el govern de Madhavrao I, es va restaurar l\xe2\x80\x99autoritat Maratha al nord de l\xe2\x80\x99\xc3\x8dndia, 10 anys despr\xc3\xa9s de la batalla de Panipat. A la mort de Madhavrao, l\xe2\x80\x99imperi va donar lloc a una d\xc3\xa8bil confederaci\xc3\xb3, en la qual el poder pol\xc3\xadtic residia en una \'pentarquia\' de les cinc principals dinasties Maratha: els Peshwas de Poona, els Scindias (originalment "Shindes") de Malwa i Gwalior, els Holkars d\xe2\x80\x99Indore, els Bhonsle de Nagpur i els Gaikwars de Baroda. La rivalitat entre els Scndhia i els Holkar va dominar els assumptes de la confederaci\xc3\xb3 durant els primers anys del segle XIX, de la mateixa manera que els enfrontaments amb els brit\xc3\xa0nica i la Companyia Brit\xc3\xa0nica de les \xc3\x8dndies Orientals durant les tres Guerres Anglo-Maratha. A la Tercera Guerra Anglo-Maratha, l\xe2\x80\x99\xc3\xbaltim Peshwa, Baji Rao II, va ser derrotat pels brit\xc3\xa0nics els 1818. Aquest fet, va suposar que la major part de l\xe2\x80\x99Imperi Maratha fos absorbida per l\xe2\x80\x99\xc3\x8dndia Brit\xc3\xa0nica, malgrat que alguns estats Maratha van persistir com a principats gaireb\xc3\xa9 independents, fins que l\xe2\x80\x99\xc3\x8dndia va esdevenir independent el 1947. Els Marathas s\xc3\xb3n coneguts per la destrucci\xc3\xb3 de l\xe2\x80\x99Imperi Mogol.\n_START_SECTION_\nChatrapati Shivaji\n_START_PARAGRAPH_\nEls Maratha hind\xc3\xbas havien viscut a la regi\xc3\xb3 de Desh al voltant de Poona durant molt de temps, a la part occidental de l\xe2\x80\x99altipl\xc3\xa0 de D\xc3\xa8can, en els llindars de l\'altipl\xc3\xa0 amb les vessants orientals dels Ghats Occidentals. Van resistir diverses incursions dels governants de l\xe2\x80\x99Imperi Mogol del nord de l\xe2\x80\x99\xc3\x8dndia a la regi\xc3\xb3. Dirigits pel seu l\xc3\xadder, Shivaji Maharaj, els Marathas es van alliberar del control dels sultans musulmans de Bijapur, al sud-est, i es van tornar m\xc3\xa9s agressius, realitzant freq\xc3\xbcents incursions en territori mogol i saquejant el port de Surat el 1664, i novament el 1670. El 1674, Shivaji es va proclamar rei amb el t\xc3\xadtol de Chhatrapati. A la mort del Maharaja Shivaji el 1680, els Marathas havien est\xc3\xa8s el seu territori conquerint alguns parts del centre de l\xe2\x80\x99\xc3\x8dndia, que posteriorment van perdre a mans del mogols i els brit\xc3\xa0nics. Segons l\xe2\x80\x99historiador Tryambak Shankar Shejwalkar, Shivaji es va inspirar en el gran Imperi Imperi Vijayanagar, un baluard contra la invasi\xc3\xb3 musulmana al sud de l\xe2\x80\x99\xc3\x8dndia. Les vict\xc3\xb2ries de l\xe2\x80\x99aleshores rei de Mysore, Kanthirava Narasaraja Wodeyar, sobre el sultan de Bijapur tamb\xc3\xa9 van inspirar Shivaji. Segons la llegenda, Shivaji va ser el primer rei de l\xe2\x80\x99\xc3\x8dndia que va ser vist com a dev (d\xc3\xa9u), desh (pa\xc3\xads) i dharma (religi\xc3\xb3). Va crear la primera marina moderna i, per aix\xc3\xb2, \xc3\xa9s conegut com el pare de la Marina de l\xe2\x80\x99\xc3\x8dndia.\n_START_SECTION_\nChatrapati Sambhaji\n_START_PARAGRAPH_\nChatrapati Shivaji va tenir dos fills: Sambhaji i Rajaram. Sambhaji, el fill gran, era molt popular entre els cortesans. Va ser un poeta, gran pol\xc3\xadtic i gran guerrer. El 1681 Sambhaji es va coronar a si mateix i va reprendre la pol\xc3\xadtica expansionista del seu pare. Sambhaji havia derrotat previamenta als portuguesos i a Chikka Deva Raya de Mysore. Per anul\xc2\xb7lar qualsevol alian\xc3\xa7a entre els Rajputs i els Marathas, aix\xc3\xad com de tots els Sultanats de D\xc3\xa8can, l\xe2\x80\x99emperador mogol Aurangzeb es va dirigir cap al sud el 1682. Amb total la seva cort imperial, la seva administraci\xc3\xb3, i un ex\xc3\xa8rcit format per uns 400.000 soldats, va procedir a conquerir els sultanats de Bijapur i Golconda. Durant les posteriors vuit anys, Sambhaji va conduir als Marathas contra Aurangzeb, sense perdre mai cap batalla ni fort. Aurangzeb estava gaireb\xc3\xa9 derrotat, quan a principis de 1689, Sambhaji va fer cridar als seus comandants a Sangameshwar, per decidir conjuntament l\xe2\x80\x99estrat\xc3\xa8gia a seguir en l\xe2\x80\x99atac final sobre les forces mogols. Aleshores, en una operaci\xc3\xb3 meticulosament planejada, Ganoji Shirke i Mukarrab Khan, comandant d\xe2\x80\x99Aurangzeb, va atacar Sangameshwar quan Sambhaji estava acompanyat nom\xc3\xa9s per alguns dels seus homes i estava a punt de sortir de la ciutat. A continuaci\xc3\xb3 es va produir una petita emboscada i Sambhaji va ser capturat per les tropes mogols l\xe2\x80\x991 de febrer 1689. Ell i el seu conseller, Kavi Kalash, va ser condu\xc3\xafts a Bahadurgad. Sambhaji i Kavi Kalash van ser morts l\xe2\x80\x9911 de mar\xc3\xa7 de 689.\n_START_SECTION_\nRajaram i Tarabai\n_START_PARAGRAPH_\nRajaram, germ\xc3\xa0 de Sambhaji, va assumir el tron. Els mogols van posar setge a Raigad. Rajaram va fugir, primer a Vishalgarh i despr\xc3\xa9s a Gingi buscant refugi. A partir d\xe2\x80\x99aquest moment, els Marathas van atacar terrotori mogol i molts forts van ser capturats pels comandants Maratha Santaji Ghorpade i Dhanaji Jadhav. El 1697, Rajaram va oferir una treva, per\xc3\xb2 aquesta va ser rebutjada per l\xe2\x80\x99emperador mogol. Rajaram va morir el 1700 a Sinhagad. La seva v\xc3\xaddua, Tarabai, en va assumir el control en nom del seu fill Ramaraja (Shivaji II). Aleshores Tarabai va conduir heroicament als Marathas contra els mogols. Vers el 1705, havien creuat el riu Narmada i havien entrat a Malwa, aleshores en possessi\xc3\xb3 de l\xe2\x80\x99Imperi Mogol. A Malwa s\xe2\x80\x99hi va produir una batalla decisiva per l\xe2\x80\x99Imperi Maratha. Els mogols va perdre per sempre la seva rellev\xc3\xa0ncia al subcontinent indi i els posteriors emperadors mogols en van esdevenir reis titulars. Els Marathas van sortir victoriosos despr\xc3\xa9s d\xe2\x80\x99una llarga i ferotge batalla. Els soldats i comandants que van participar en aquesta guerra, van aconseguir l\xe2\x80\x99aut\xc3\xa8ntica expansi\xc3\xb3 de l\xe2\x80\x99Imperi Maratha. La vict\xc3\xb2ria tamb\xc3\xa9 va establir les bases per a les conquestes imperials posteriors, sota el govern dels Peshwas.\n_START_SECTION_\nShahu\n_START_PARAGRAPH_\nDespr\xc3\xa9s de la mort de l\xe2\x80\x99emperador Aurangzeb el 1707, Shahuji, fill de Sambhaji (i n\xc3\xa9t de Shivaji), va ser deixat en llibertat per Azam Shah, l\xe2\x80\x99emperador que va succeir a Aurangzeb, amb la condici\xc3\xb3 que fos vassall de l\xe2\x80\x99emperador mogol. Malgrat aix\xc3\xb2, la mare de Shahuji, va seguir captiva com a garantia del compliment de l\xe2\x80\x99acord. Immediatament va reclamar el tron Maratha i va desafiar la seva tia Tarabai i al seu fill. Aix\xc3\xb2 va convertir r\xc3\xa0pidament la guerra entre Mogols i Marathas en un assumpte a tres bandes. Els estats de Satara i Kolhapur van n\xc3\xa9ixer el 1707, degut a la disputa per la successi\xc3\xb3 del regne Maratha. Cap al 1710 la separaci\xc3\xb3 en dos principats ja era un fet, que finalment es va confirmar amb el Tractat de Warna del 1731._NEWLINE_El 1713 Farrukhsiyar es va coronar emperador Mogol. La seva lluita pel poder havia dep\xc3\xa8s en gran manera de dos germans, coneguts com els Germands S\xc3\xa0yyid, un dels quals havia estat governador d\xe2\x80\x99Allahabad i l\xe2\x80\x99altre governador de Patna. No obstant aix\xc3\xb2, els dos germans es van barallar amb l\xe2\x80\x99emperador. Les negociacions entre els Germans Sayyid i el Peshwa Balaji Vishwanath, un representant civil de Shahu, van provocar la venjan\xc3\xa7a dels Marathas contra l\xe2\x80\x99emperador. _NEWLINE_Un ex\xc3\xa8rcit de Marathas, comandat per Parsoji Bhosale, i Mogols, es va dirigir cap a Delhi sense oposici\xc3\xb3 i va aconseguir deposar l\xe2\x80\x99emperador. A canvi de la seva ajuda, Balaji Vishwanath va aconseguir negociar un tractat avantatj\xc3\xb3s. Shahuji hauria d\xe2\x80\x99acceptar el domini Mogol al D\xc3\xa8can, proporcionar forces a l\xe2\x80\x99ex\xc3\xa8rcit imperial, i pagar un tribut anual. A canvi va rebre un firman, o decret imperial, garantint el Swaraj, o independ\xc3\xa8ncia, als territoris Maratha, a m\xc3\xa9s de drets de cobrament del chauth i el sardeshmukh (que representa el 35% del total dels ingressos) a Gujarat, Malwa, i les actuals sis prov\xc3\xadncies del D\xc3\xa8can Mogol. Aquest tracta tamb\xc3\xa9 permetre que Yesubai, mare de Shahuji, fos alliberada de la pres\xc3\xb3 mogol. El mateix s\'aplica als menys prominents reis de Kerala. Chhatrapati Shahu no va governar als estats de Delhi, Agra, Uttar Pradesh i Jammu i Caixmir, donat que els Mogols tenien m\xc3\xa9s rellev\xc3\xa0ncia en aquestes regions. Per altra banda, la resta de l\xe2\x80\x99\xc3\x8dndia, incloent-hi Bengala Oriental (actualment Bangladesh), era part de l\xe2\x80\x99Imperi Maratha.\n_START_SECTION_\nRamchandra Pant Amatya Bawdekar\n_START_PARAGRAPH_\nRamchandra Pant Amatya Bawdekar va ser un administrador de la cort, que va ascendir des de Kulkarni local fins al rang de membre del Ashta Pradhan, sota l\xe2\x80\x99orientaci\xc3\xb3 i amb el suport of Shivaji. Va ser un dels Peshwas prominents del temps de Shivaji, previs a l\xe2\x80\x99ascens del posteriors Peshwas que van controlar l\xe2\x80\x99imperi despr\xc3\xa9s de Shahuji. _NEWLINE_Quan Chhatrapati Rajaram va fugir cap a Gingi el 1689 deixant l\xe2\x80\x98Imperi Maratha, l\xe2\x80\x99hi va donar el rang de Hukumat Panha (estatus de rei) abans de marxar. Ramchandra Pant va gestionar l\xe2\x80\x99estat sencer malgrat haver de combatre molts problemes com influx dels Mogols, la tra\xc3\xafci\xc3\xb3 del Vatandars (s\xc3\xa0trapes locals dins el regne Maratha) i l\xe2\x80\x99escassetat d\xe2\x80\x99aliments. Amb l\xe2\x80\x99ajut del Pant Pratinidhi (Sardar del Jagir d\xe2\x80\x99Aundh) i del Pant Sachiv (Sardar del Jagir de Bhor), va mantenir l\xe2\x80\x99economia de l\xe2\x80\x99Imperi Maratha en un bon estat. _NEWLINE_ _NEWLINE_Va rebre ajuda militar dels comandants Maratha Santaji Ghorpade i Dhanaji Jadhav. En moltes ocasions, ell mateix va participar en les batalles contra els Mogols i exercint el paper de rei en funcions en abs\xc3\xa8ncia de Chhatrapati Rajaram._NEWLINE_El 1698, va deixar el c\xc3\xa0rrec feli\xc3\xa7ment de Hukumat Panha quan Rajaram el va oferir a la seva dona, Tarabai. Tarabai li va atorgar a Ramchandra Pant una posici\xc3\xb3 important entre els administradors d\xe2\x80\x99alt rang de l\xe2\x80\x99estat Maratha. Va escriure el Adnyapatra (\xe0\xa4\xae\xe0\xa4\xb0\xe0\xa4\xbe\xe0\xa4\xa0\xe0\xa5\x80: \xe0\xa4\x86\xe0\xa4\x9c\xe0\xa5\x8d\xe0\xa4\x9e\xe0\xa4\xbe\xe0\xa4\xaa\xe0\xa4\x9e), en el qual va explicar diferents estrat\xc3\xa8gies militars, el manteniment dels forts i la seva administraci\xc3\xb3, etc. _NEWLINE_Malgrat aix\xc3\xb2, degut a la seva lleialtat a Tarabai contra Shahuji (el qual va rebre el suport de m\xc3\xa9s s\xc3\xa0trapes locals), va ser marginat despr\xc3\xa9s de l\xe2\x80\x99arribada de Shahuji el 1707. El c\xc3\xa0rrec de Peshwa va ser atorgat a Balaji Vishwanath el 1713. Ramchandra Pant va morir el 1716 al Fort de Panhala.\n_START_SECTION_\nBaji Rao I\n_START_PARAGRAPH_\nDespr\xc3\xa9s de la mort de Balaji Vishwanath l\xe2\x80\x99abril de 1719, el seu fill, Baji Rao I va ser nomenat Peshwa per Chattrapati Shahuji, un dels emperadors m\xc3\xa9s liberals. Shahuji posse\xc3\xafa una gran capacitat per recon\xc3\xa8ixer el talent, una capacitat que va causar una revoluci\xc3\xb3 social, ja que va reunir a les persones capaces en el poder, independentment del seu estatus social. Aix\xc3\xb2 va provocar una gran mobilitat social dins l\xe2\x80\x99Imperi Maratha, que va permetre la seva r\xc3\xa0pida expansi\xc3\xb3. _NEWLINE_Shrimant Baji Rao Vishwanath Bhatt (18 d\xe2\x80\x99agost de 1699- 25 d\xe2\x80\x99abril de 1740), tamb\xc3\xa9 conegut com a Baji Rao I, va ser un destacat general que va servir com a Peshwa (Primer Ministre) del quart Chhatrapati Maratha (Emperador) Shahu des de 1719 fins que va morir. Tamb\xc3\xa9 \xc3\xa9s conegut com a Thorala (la paraula marathi per designar anci\xc3\xa0) Baji Rao. Com el seu pare, malgrat ser un braman, va assumir el capdavant de les seves tropes. Durant la seva vida, mai va perdre cap batalla. Se li atribueix l\xe2\x80\x99expansi\xc3\xb3 de l\xe2\x80\x99Imperi Maratha, que va assolir el seu zenit vint anys despr\xc3\xa9s de la seva mort. Baji Rao \xc3\xa9s, per tant, conegut com el m\xc3\xa9s fam\xc3\xb3s del nou Peshwas.\n_START_SECTION_\nBalaji Baji Rao\n_START_PARAGRAPH_\nEl fill de Baji Rao, Balaji Bajirao (Nanasaheb), va ser nomenat Peshwa per Shahuji. El per\xc3\xadode entre 1741 i 1745 va ser de relativa calma al D\xc3\xa8can. Shahuji va morir el 1749._NEWLINE_Nanasaheb va encoratjar l\xe2\x80\x99agricultura, va protegir els camperols i va portar una notable millora a l\xe2\x80\x99estat del territori. La cont\xc3\xadnua expansi\xc3\xb3 va fer que Raghunath Rao, germ\xc3\xa0 de Nanasaheb, persegu\xc3\xads als afganesos en la seva retirada, despr\xc3\xa9s del saqueig de Ahmed Shah Abdali a Delhi el 1756. Per 1760, amb la derrota del Nizam de D\xc3\xa8can, el poder Maratha va assolir el seu zenit amb un territori de m\xc3\xa9s de 250 milions d\xe2\x80\x99acres (1 mili\xc3\xb3 de km\xc2\xb2) o, cosa que \xc3\xa9s el mateix, un ter\xc3\xa7 del subcontinent indi.\n_START_SECTION_\nDeclivi\n_START_PARAGRAPH_\nEls governants musulmans indis eren Rohillas, Shuja-ud-daula i Najib-ud-daula. L\xe2\x80\x99ex\xc3\xa8rcit Maratha va ser derrotat decisivament el 14 de gener de 1761 a la Tercera batalla de Panipat. La derrota de Paniput va marcar l\xe2\x80\x99expansi\xc3\xb3 Maratha cap al nord-oest i va fragmentar l\xe2\x80\x99imperi. Despr\xc3\xa9s de la batalla, la confederaci\xc3\xb3 Maratha mai m\xc3\xa9s va lluitar com una unitat._NEWLINE_Els Marathas s\xe2\x80\x99havien enemistat amb els Jats i els Rajputs gravant-los fortament amb impostos, castigant-los despr\xc3\xa9s de derrotar als Mogols e interferint en els seus assumptes interns. Raja Suraj Mal de Bharatpur i els Rajputs van abandonar l\xe2\x80\x99alian\xc3\xa7a Maratha a Agra, abans de l\xe2\x80\x99inici de la gran batalla i van retirar les seves tropes, donat que l\xe2\x80\x99arrogant i excessivament confiat general Maratha Sadashivrao Bhau, no va fer cas del consell de deixar les fam\xc3\xadlies del soldats (dones i nens) i als pelegrins a Agra i no portar-los al camp de batalla amb els soldats, que va rebutjar la seva cooperaci\xc3\xb3, que els va insultar, i que, fins i tot, va intentar arrestar-los. Les seves cadenes de subministrament (anteriorment assegurada per Raja Suraj Mal i els Rajputs abans de ser insultats pels Marathas) no existien, ja que havien perdut tontament la cooperaci\xc3\xb3 de la poblaci\xc3\xb3 local. El territori Maratha de Desh, incloent-hi Poona, va caure sota control directe brit\xc3\xa0nic, amb l\xe2\x80\x99excepci\xc3\xb3 dels estats de Kolhapur i Satara, que van conservar governants locals Maratha. Els estats Maratha de Gwalior, Indore, i tot els territori perdut de Nagpur, van quedar subordinats a una alian\xc3\xa7a amb els brit\xc3\xa0nics.'